pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.ทส. รับฟังข้อมูลแนวทางการจัดการขยะในประเทศไทยของ บริษัท SCG
วันพฤหัสบดีที่ 3 ตุลาคม 2562
รมว.ทส. รับฟังข้อมูลแนวทางการจัดการขยะในประเทศไทยของ บริษัท SCG
รมว.ทส. รับฟังข้อมูลแนวทางการจัดการขยะในประเทศไทยของ บริษัท SCG
รมว.ทส. รับฟังข้อมูลแนวทางการจัดการขยะในประเทศไทยของ บริษัท SCG
วันนี้ (3 ตุลาคม 2562) เวลา 13.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม อนุญาตให้ นายรุ่งโรจน์ รังสิโยภาส กรรมการผู้จัดการใหญ่     เอสซีจี หรือบริษัทปูนซีเมนต์ไทย จํากัด (มหาชน) และคณะ เข้าพบเพื่อเสนอข้อมูลเพิ่มเติมแนวทางการจัดการขยะในประเทศไทย โดยมี นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ร่วมรับฟังฯ ณ ห้องประชุม ชั้น 20 กระทรวงทรัพยากรธรรมชาติและสิ่งแวดล้อม
ทั้งนี้ การเข้าพบของบริษัทบริษัทปูนซีเมนต์ไทย จํากัด (มหาชน)  ในครั้งนี้ สืบเนื่องจาก   ดร.สุเมธ ตันติเวชกุล รองประธานกรรมการฯ ได้นําเรียนสรุปข้อเสนอแนวทางการจัดการปัญหาขยะในประเทศไทย Thailand Waste Management Way Forward จากกลุ่มบุคคลทุกภาคส่วนประมาณ 700 คน ต่อนายกรัฐมนตรี (พลเอก ประยุทธ์ จันทร์โอชา) เมื่อวันที่ 26 สิงหาคม 2562
รัฐบาลไทย-ข่าวทำเนียบรัฐบาล- รมต.นร. นายเทวัญ ฯ นำคณะลงพื้นที่ตรวจราชการราชบุรี ผลักดันแหล่งท่องเที่ยวเชิงศาสนาแห่งใหม่
วันอังคารที่ 5 พฤศจิกายน 2562
รมต.นร. นายเทวัญ ฯ นําคณะลงพื้นที่ตรวจราชการราชบุรี ผลักดันแหล่งท่องเที่ยวเชิงศาสนาแห่งใหม่
รมต.นร. นายเทวัญ ฯ นําคณะลงพื้นที่ตรวจราชการราชบุรี ผลักดันแหล่งท่องเที่ยวเชิงศาสนาแห่งใหม่
วันนี้ (5 พ.ย.62) เวลา 12.30 น. นายเทวัญ ลิปตพัลลภ รัฐมนตรีประจําสํานักนายกรัฐมนตรี พร้อมด้วย นายณัฏฐชัย ศรีรุ่งสุขพินิจ ที่ปรึกษารัฐมนตรีประจําสํานักนายกรัฐมนตรี นายธงชัย ลืออดุลย์ เลขานุการรัฐมนตรีประจําสํานักนายกรัฐมนตรี นายณรงค์ ทรงอารมณ์ รองผู้อํานวยการรักษาราชการแทนผู้อํานวยการสํานักงานพระพุทธศาสนาแห่งชาติ พร้อมคณะเดินทางลงพื้นที่ตรวจราชการ ณ สถาบันพระสังฆาธิการ "หุบผาสวรรค์" ต.ดอนทราย อ.ปากท่อ จ.ราชบุรี เพื่อติดตามแผนการพัฒนาพื้นที่บริเวณเขาถ้ําพระให้เป็นสถานที่ท่องเที่ยวแห่งใหม่ของจังหวัดราชบุรี ตามแผนโครงการพัฒนาพื้นที่หุบผาสวรรค์
เมื่อเดินทางถึงรัฐมนตรีประจําสํานักนายกรัฐมนตรีได้ถวายราชสักการะพระบรมราชานุสาวรีย์ พระบาทสมเด็จพระพุทธยอดฟ้าจุฬาโลกมหาราช จากนั้นคณะเดินทางไปยังหอประชุมสถาบันสังฆาธิการ ถวายไทยธรรมแด่พระครูสุภัทรญาณวินิฐ เจ้าคณะอําเภอปากท่อ และร่วมประชุมกับส่วนราชการในพื้นที่
นายชยาวุธ จันทร ผู้ว่าราชการจังหวัด ราชบุรี กล่าวว่า ที่ตั้งของสถาบันสังฆาธิการแห่งนี้มีที่ตั้งเชื่อมต่อกับเขาถ้ําพระ เขาเสือหมอบ และหุบผาสวรรค์ ซึ่งในอดีตเป็นพื้นที่สําคัญทางศาสนา โดยได้ชื่อว่าเป็นดินแดนศาสนิกสัมพันธ์สามศาสนา ประกอบด้วย ศาสนาพุทธ ศาสนาคริสต์ และศาสนาอิสลาม ซึ่งจังหวัดราชบุรีมีแผนพัฒนาพื้นที่ดังกล่าว เป็นสถานที่ท่องเที่ยวแห่งใหม่ของจังหวัด ซึ่งจะก่อให้เกิดรายได้แก่คนในพื้นที่ สร้างความมั่นคงของเศรษฐกิจในพื้นที่ต่อไป
ทั้งนี้ การลงพื้นที่ตรวจราชการของรัฐมนตรีประจําสํานักนายกรัฐมนตรีในครั้งนี้ จะนําผลสรุปจากที่ประชุมไปนําเสนอในการประชุมคณะรัฐมนตรีนอกสถานที่ ในวันที่ 12 พฤศจิกายน 2562 ณ จังหวัดกาญจนบุรี ต่อไป
รัฐบาลไทย-ข่าวทำเนียบรัฐบาล-ผลการประชุมคณะกรรมการผู้สูงอายุแห่งชาติ  ครั้งที่ 2/2560
วันพุธที่ 29 มีนาคม 2560
ผลการประชุมคณะกรรมการผู้สูงอายุแห่งชาติ  ครั้งที่ 2/2560
พลเรือเอก ณรงค์ พิพัฒนาศัย  รองนายกรัฐมนตรี เป็นประธานการประชุมคณะกรรมการผู้สูงอายุแห่งชาติ (กผส.) ครั้งที่ 2/2560
วันนี้ (29 มีนาคม 2560) เวลา 13.30 น. ณ ห้องประชุมคณะรัฐมนตรี ชั้น 2 สํานักเลขาธิการคณะรัฐมนตรี ทําเนียบรัฐบาล พลเรือเอก ณรงค์ พิพัฒนาศัย รองนายกรัฐมนตรี เป็นประธานการประชุมคณะกรรมการผู้สูงอายุแห่งชาติ (กผส.) ครั้งที่ 2/2560 ร่วมกับหน่วยงานที่เกี่ยวข้อง ซึ่งสรุปสาระสําคัญของการประชุมดังนี้
ที่ประชุมได้พิจารณาและมีมติเห็นชอบตามที่คณะอนุกรรมการสรรหาผู้สูงอายุที่เป็นแบบอย่างที่ดีในสังคม มีนายบรรลุ ศิริพานิช เป็นประธานอนุกรรมการ ซึ่งมีหน้าที่ในการกําหนดหลักเกณฑ์ในการสรรหา และพิจารณาคัดเลือกผู้มีคุณสมบัติตามหลักเกณฑ์ที่กําหนด และได้เสนอรายชื่อผู้ที่ได้รับการคัดเลือกต่อคณะกรรมการผู้สูงอายุแห่งชาติ เพื่อให้ความเห็นชอบในการประกาศสดุดีเกียรติคุณยกย่องเป็นผู้สูงอายุแห่งชาติ ประจําปีพุทธศักราช 2560 ซึ่งได้มีการคัดเลือกผู้สูงอายุที่เป็นแบบอย่างดีในสังคม เมื่อวันที่ 8 มีนาคม 2560 ที่ผ่านมา และได้มีมติเห็นชอบเป็นเอกฉันท์ ให้เสนอชื่อ สมเด็จพระพุทธโฆษาจารย์ ประยุทธ์ ปยุตโต (ป.อ. ปยุต.โต) เป็นผู้สูงอายุแห่งชาติประจําปี 2560
พร้อมกันนี้ ที่ประชุมได้รับทราบการจัดงานวันผู้สูงอายุแห่งชาติ ภายใต้แนวคิด "สูงวัย สูงคุณค่า ร่วมพัฒนาประเทศไทยสู่ประชารัฐ” ในวันจันทร์ที่ 10 เมษายน 2560 ณ ห้องแกรนด์ไดมอนด์ บอลรูม เมืองทองธานี จังหวัดนนทบุรี เพื่อให้ทุกคนได้ร่วมกันผลักดัน ส่งเสริม และยกย่องเชิดชูผู้สูงอายุผู้มีประสบการณ์ ความรู้ ความสามารถ ด้วยการเป็นแบบอย่างที่ดีในสังคม
*************************
กลุ่มประชาสัมพันธ์และแผนการประชาสัมพันธ์ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีสุวิทย์ เน้นใช้ BCG MODEL เป็นตัวขับเคลื่อนประเทศไทยสู่ยุคศตวรรษที่ 21 อย่างเป็นรูปธรรม
วันพุธที่ 11 ธันวาคม 2562
รัฐมนตรีสุวิทย์ เน้นใช้ BCG MODEL เป็นตัวขับเคลื่อนประเทศไทยสู่ยุคศตวรรษที่ 21 อย่างเป็นรูปธรรม
รัฐมนตรีสุวิทย์ เน้นใช้ BCG MODEL เป็นตัวขับเคลื่อนประเทศไทยสู่ยุคศตวรรษที่ 21 อย่างเป็นรูปธรรม
วันที่ 3 ธันวาคม 2562 ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) ให้เกียรติร่วมบรรยายพิเศษเรื่องอุดมศึกษาในอนาคต ภายในงาน “The Rockefeller Foundation Rich Legacy and Future Strategy” จัดโดยมูลนิธิร็อคกี้เฟลเลอร์สํานักงานภูมิภาคเอเชียประจําประเทศไทย ณ โรงแรมเชอราตัน แกรนด์ สุขุมวิท กรุงเทพฯ
ดร.สุวิทย์ เมษินทรีย์ กล่าวว่า ในโลกศตวรรษที่ 21 เป็นยุคที่มีการเปลี่ยนแปลงและท้าทายอย่างสูง ทําให้ต้องมีการปรับตัวและและคิดค้นสิ่งใหม่ ๆ อยู่เสมอ ทั้งในระดับโลกและระดับประเทศในทุก ๆ เรื่อง เช่น การศึกษา การเกษตรและสาธารณสุข เป็นต้น เพื่อให้เกิดการสร้างนวัตกรรมใหม่ที่ตอบโจทย์โลกในอนาคตได้ ดังนั้น สิ่งที่จําเป็นคือการสร้างแบบแผนแนวคิดรูปใหม่ (New Metal Model) เพื่อปรับกระบวนทรรศน์ใหม่ในการพัฒนาทั้งในเรื่องของเศรษฐกิจ สังคม วัฒนธรรม และการดํารงชีวิตในปัจจุบัน โดยการความเข้มแข็งจากภายใน (Strength from Within) ก่อนที่จะเชื่อมโยงสู่ระดับประชาคมโลก (Connect to the World) ในอนาคต และยึดหลักปรัชญาของเศรษฐกิจพอเพียงสู่เป้าหมายการพัฒนาที่ยั่งยืน (SEP for SDGs) ซึ่งต้องอาศัย BCG Model หรือการพัฒนา 3 เศรษฐกิจ ได้แก่ เศรษฐกิจชีวภาพ (Bioeconomy) เศรษฐกิจหมุนเวียน (Circular Economy) และเศรษฐกิจสีเขียว (Green Economy) ขับเคลื่อนด้วยองค์ความรู้วิทยาศาสตร์ เทคโนโลยี และนวัตกรรม (วทน.) พร้อมใช้กลไกของมหาวิทยาลัย สถาบันวิจัย ทํางานร่วมกับภาคเอกชนและชุมชน นอกจากนี้จะต้องส่งเสริมให้มีการลงทุนจากต่างประเทศด้วย เพื่อให้เกิดการขับเคลื่อนประเทศไทยอย่างเป็นรูปธรรม
สําหรับประโยชน์ของ BCG Model เช่น ในภาคเกษตรที่เกี่ยวข้องกับคนมากกว่า 12 ล้านคน แต่มากกว่า 90% ของพื้นที่เพาะปลูกของประเทศไทยปลูกพืชเพียง 6 ชนิด ได้แก่ ข้าว ยางพารา มันสําปะหลัง อ้อย ข้าวโพด และปาล์มนํ้ามัน ซึ่งเป็นสินค้าที่รัฐต้องเข้าไปอุดหนุนทุกปี ดังนั้น การยกระดับผลผลิตทางการเกษตรจําเป็นสร้างความแตกต่างและมูลค่าเพิ่ม โดยใช้เทคโนโลยี Internet of Things (IoT) ในการควบคุมการผลิตให้ลดต้นทุนและเพิ่มประสิทธิผลของวัตถุดิบการเกษตรให้สูงขึ้น
ด้านการพัฒนาการท่องเที่ยว พบว่า มีนักท่องเที่ยวต่างชาติเดินทางมายังประเทศไทยมากกว่า 35 ล้านคน มากเป็นอันดับ 4 ของโลก แต่รายได้กระจุกตัวอยู่เพียง 8 จังหวัด ทําให้ทรัพยากรธรรมชาติและสิ่งแวดล้อมได้รับความเสียหายกระทบต่อวิถีชีวิตวัฒนธรรมอันดีงามของท้องถิ่นและเกิดการแย่งชิงทรัพยากรจากคนในพื้นที่ จึงต้องมีการพัฒนาแหล่งท่องเที่ยวใหม่ให้กระจายแหล่งท่องเที่ยวสู่เมืองรองและให้ความสําคัญกับการท่องเที่ยวที่ยั่งยืน โดยการชูอัตลักษณ์ของแต่ละพื้นที่ให้สามารถเชื่อมโยงกับจุดแข็งของประเทศ
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-นายกรัฐมนตรีย้ำประชาชนต้องเข้าใจกฎหมาย  พร้อมฝากธุรกิจ ดูแลชุมชนในพื้นที่
วันอังคารที่ 4 ธันวาคม 2561
นายกรัฐมนตรีย้ําประชาชนต้องเข้าใจกฎหมาย  พร้อมฝากธุรกิจ ดูแลชุมชนในพื้นที่
นายกรัฐมนตรีย้ําประชาชนต้องเข้าใจกฎหมาย  พร้อมฝากธุรกิจ ดูแลชุมชนในพื้นที่
วันนี้ (4 ธันวาคม 2561) เวลา 14.40 น. ณ บริเวณห้องโถง ตึกบัญชาการ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีให้สัมภาษณ์สื่อมวลชน ภายหลังการเป็นประธานประชุมคณะรัฐมนตรี ว่า เกษตรกรรุ่นใหม่และรุ่นเก่า ระดับ 1.0 - 4.0 ต้องเรียนรู้เทคโนโลยีนวัตกรรม มาใช้ในการพัฒนา รวมทั้ง SME , Micro SME ธุรกิจขนาดย่อม ขนาดใหญ่ ขนาดกลาง ซึ่งอยู่ในระดับเศรษฐกิจระดับบน ที่เชื่อมโยงกับเศรษฐกิจฐานราก ต้องร่วมกันสร้างเครือข่าย สร้างมาตรฐานด้วยกันให้ได้ ขณะเดียวกันหน่วยงานในพื้นที่ก็ต้องช่วยหาวิธีการ ช่องทางใหม่ ในการเข้าถึงแหล่งเงินทุน ขณะเดียวกัน ผลกําไรที่ได้จากการประกอบการ ก็ขอร้องให้แบ่งปันดูแลชุมชนในพื้นที่และร่วมมือกันรักษาสิ่งแวดล้อมด้วย
นอกจากนี้ นายกรัฐมนตรียังย้ําถึงความสําคัญ ให้ประชาชนใส่ใจศึกษาข้อกฎหมาย ทั้งกฎหมายที่เกี่ยวข้องกับตนเอง กฎหมายจราจร กฎหมายสิ่งแวดล้อม ซึ่งจะเป็นประโยชน์แก่ตนเอง เพราะ กฎหมายมีไว้เพื่อป้องกัน แต่ขออย่าเอากฎหมายมาสร้างความขัดแย้ง ซึ่งจะไม่ก่อให้เกิดประโยชน์แก่ทุก ๆ ฝ่าย
........................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-โฆษก ศบค. ย้ำ ไทยจะเป็นพื้นที่ปลอดเชื้อโควิด-19 เมื่อจำนวนผู้ป่วยติดเชื้อ 0 คน เป็นเวลา 14 หรือ 21 วัน ขอประชาชนดำรงชีวิตวิถีใหม่ ไม่ลืม 5 มาตรการหลัก
วันพุธที่ 13 พฤษภาคม 2563
โฆษก ศบค. ย้ํา ไทยจะเป็นพื้นที่ปลอดเชื้อโควิด-19 เมื่อจํานวนผู้ป่วยติดเชื้อ 0 คน เป็นเวลา 14 หรือ 21 วัน ขอประชาชนดํารงชีวิตวิถีใหม่ ไม่ลืม 5 มาตรการหลัก
โฆษก ศบค. ย้ํา ไทยจะเป็นพื้นที่ปลอดเชื้อโควิด-19 เมื่อจํานวนผู้ป่วยติดเชื้อ 0 คน เป็นเวลา 14 หรือ 21 วัน ขอประชาชนดํารงชีวิตวิถีใหม่ ไม่ลืม 5 มาตรการหลัก
วันนี้ (13 พ.ค. 63) เวลา 11.30 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. ตอบคําถามสื่อมวลชนผ่านโซเซียลมีเดียช่วงการแถลงข่าวของศูนย์ข่าวโควิด-19 และสรุปสาระสําคัญ ดังนี้
โฆษก ศบค. ยืนยันถึงแม้ว่าในวันนี้จํานวนผู้ติดเชื้อในประเทศไทยมีจํานวน 0 คน ก็ยังไม่สามารถสรุปได้ว่าประเทศไทยปลอดเชื้อแล้ว เนื่องจากอาจมีบางคนที่ใกล้ชิด สัมผัส กับผู้ป่วยติดเชื้อยืนยันก่อนหน้า และอยู่ในระยะการฟักตัวของเชื้อไวรัสโควิด-19 ตัวอย่างเช่น ประเทศเกาหลีใต้ ที่มีผู้ป่วยติดเชื้อไวรัสโควิด-19 จํานวน 1 คน แต่สามารถแพร่กระจายเชื้อไปอีก 100 กว่าคน และตรวจค้นหาผู้ป่วยเพิ่มเติมอีก 2,000 กว่าคน ซึ่งประเทศไทย เป็นหน้าที่ของกรมควบคุมโรคและคนในท้องถิ่นที่จะต้องช่วยกันสังเกตอาการคนใกล้เคียง รวมถึงสังเกตอาการตนเองด้วย
โฆษก ศบค. ย้ําว่าประเทศไทยจะเป็นพื้นที่ปลอดเชื้อได้ก็ต่อเมื่อมีจํานวนผู้ป่วยติดเชื้อ 0 คน เป็นระยะเวลา 14 วัน หรือ 21 วัน แม้แต่ เมืองอู่ฮั่น ประเทศจีนที่มีจํานวนผู้ป่วยติดเชื้อเป็น 0 คนมาหลายวันก็ยังมีการแพร่ระบาดซ้ํา ดังนั้นสถานการณ์ในตอนนี้เบาใจได้แต่ไม่สามารถวางใจได้
กรณีตู้ปันสุข ที่ประชาชนหลายคนนําอาหาร สิ่งของจําเป็นมาบริจาคแก่ผู้ที่ต้องการความช่วยเหลือ ซึ่งอาจมีความเสี่ยงต่อการแพร่ระบาดของเชื้อไวรัสโควิด-19 เนื่องจากเป็นการสัมผัสสิ่งของต่อกัน โฆษก ศบค. ชี้แจงว่ามีหลายภาพปรากฏให้เห็นถึงความแออัด และความชุลมุนในการรับสิ่งของ ดังนั้น ขอให้ประชาชนไม่ลืมวิถี New Normal และคํานึงถึง 5 มาตรการหลัก ได้แก่ ล้างมือ สวมใส่หน้ากากอนามัย เว้นระยะห่าง ซึ่งผู้ที่นําของไปบริจาคควรล้างมือก่อนที่จะสัมผัสกับสิ่งของ ไม่ลืมที่จะสวมใส่หน้ากากอนามัย เช่นเดียวกันกับผู้รับ รวมถึงเน้นการเว้นระยะห่าง ต่อคิวกันเพื่อรับสิ่งของจากในตู้ อีก 2 มาตรการคือ ทําความสะอาดพื้นผิวของตู้ และที่สําคัญคือไม่ไปในที่ที่มีคนแออัด เพราะในขณะนี้มีตู้ปันสุขในทุกพื้นที่ทั่วประเทศ หรือ บางสถานที่ที่มีการบริจาคสิ่งของเพื่อช่วยเหลือผู้ที่ได้รับความเดือดร้อน เช่น วัด ร้านอาหาร ทั้งนี้ ขอให้ช่วยกันดูแลสุขภาพ ดูแลความสะอาดของอาหาร เพื่อลดการแพร่กระจายของเชื้อไวรัสโควิด-19 โดยเฉพาะคนในวัยทํางานที่มักเป็นผู้ป่วยติดเชื้อแต่ไม่แสดงอาการ
โฆษก ศบค. กล่าวชื่นชมที่ในวันนี้มีผู้ป่วยติดเชื้อจํานวน 0 คน ขอให้ทุกคนดํารงชีวิตวิถีใหม่ New Normal และไม่ลืม 5 มาตรการหลัก เพื่อช่วยกันให้ประเทศไทยไม่มีการแพร่ระบาดของเชื้อไวรัสโควิด-19 ในเร็ววัน
....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“ไทยชนะ” เปิดไทม์ไลน์ 6 ชม.ตามหากลุ่มเสี่ยง 394 คน กรณีทหารอียิปต์ติดโควิด
วันอังคารที่ 14 กรกฎาคม 2563
“ไทยชนะ” เปิดไทม์ไลน์ 6 ชม.ตามหากลุ่มเสี่ยง 394 คน กรณีทหารอียิปต์ติดโควิด
“ไทยชนะ” เปิดไทม์ไลน์ 6 ชม.ตามหากลุ่มเสี่ยง 394 คน กรณีทหารอียิปต์ติดโควิด
ดีอีเอส เปิดไทม์ไลน์ 6 ชั่วโมง แกะรอยทหารอียิปต์ติดโควิด-19 ที่จ.ระยอง ผ่านแพลตฟอร์ม “ไทยชนะ” จนพบกลุ่มเสี่ยง 394 คน เร่งติดตามเข้าสู่กระบวนการคัดกรองฟรี วอนผู้ที่เข้าใช้บริการในจุดเสี่ยงในช่วงเวลาดังกล่าว เข้ามารายงานตัวกับกรมควบคุมโรค สายด่วน 1422
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) กล่าวว่า หลังได้รับข้อมูลกรณีพบรายงานผู้ติดเชื้อโควิด-19 ซึ่งเป็นทหารชาวอียิปต์ ที่เดินทางมาพักใน จ.ระยองช่วงวันที่ 8-11 กรกฎาคม 2563 มีประวัติไปเดินห้างสรรพสินค้า จึงได้ประสานการทํางานร่วมกับกรมควบคุมโรค เพื่อขอข้อมูลที่มีการเช็คอินผ่าน “ไทยชนะ” อย่างเร่งด่วน เพื่อนํามาสู่การประมวลผลแกะรอยไปถึงกลุ่มเสี่ยง และติดตามเข้าสู่กระบวนการคัดกรอง เพื่อป้องกันควบคุมและจําก้ดความเสี่ยงในการแพร่กระจายได้อย่างรวดเร็ว ซึ่งจากประสิทธิภาพของระบบไทยชนะ ทําให้สามารถติดตามพบจํานวนกลุ่มเสี่ยง 394 คน ได้ภายใน 6 ชั่วโมง
นพ.พลวรรธน์ วิทูรกลชิต ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) ในฐานะหัวหน้าศูนย์ปฏิบัติการด้านข้อมูลมาตรการการแก้ไขปัญหา ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กล่าวว่า จากการเก็บข้อมูลและประมวลผล พบประชาชนมากกว่า 394 คน ที่เข้าไปในพื้นที่เดียวกับนายทหารชาวอียิปต์ ในส่วนของห้างแหลมทอง อ.เมือง จ.ระยอง เมื่อวันที่ 10 กรกฎาคม ตั้งแต่ช่วงเวลาประมาณ 11.00-15.00 น.
ทั้งนี้ จํานวนกลุ่มเสี่ยง 394 คน ซึ่งมีข้อมูลการเช็คอินเข้าใช้บริการในช่วงเวลาดังกล่าว ครอบคลุมทั้งผู้ที่ใช้งานผ่านแพลตฟอร์มไทยชนะ และใช้งานผ่านแอปพลิเคชั่นไทยชนะ ทั้งหมดนี้เป็นจํานวนที่ระบบสามารถสามารถตรวจสอบเบอร์โทรศัพท์ติดต่อได้
นพ.พลวรรธน์ ได้ให้รายละเอียดไทม์ไลน์ขั้นตอนการทํางาน ในการแกะรอยผ่านข้อมูลการเช็คอิน “ไทยชนะ” เพื่อติดตามจํานวนกลุ่มเสี่ยงในกรณีนี้ว่า 1.เริ่มต้นเมื่อ 13 กรกฎาคม 2563 เวลา 19.00 น. กรมควบคุมโรคในฐานะ Data Controller ได้ร้องขอข้อมูลจากระบบไทยชนะ 2.ได้รับข้อมูลจากกรมควบคุมโรคมาทั้งหมดและนํามาแยกข้อมูลสําหรับผู้ที่อยู่ในห้างของจังหวัดระยองแล้วเสร็จ ในเวลา 00.30 น. 3.คัดแยกได้หมายเลขโทรศัพท์ติดตามตัวผู้ที่สแกนไทยชนะทั้งหมดในห้าง จํานวน 394 หมายเลข และ 4. ดําเนินการจัดส่ง SMS ตามมติ ศปก.ข้อมูลให้กลุ่มเสี่ยงรายงานตัวและติดต่อกลับ สสจ. ระยอง (กรมควบคุมโรค จ.ระยอง) มายังเบอร์มือถือ 086-3032625
“ทางนายแพทย์สาธารณสุขจังหวัดระยอง โดยสํานักงานป้องกันควบคุมโรคที่ 6 จ.ชลบุรี เป็นผู้รับผิดชอบ จะทําการติดต่อไปเป็นการส่วนตัวเพื่อเรียกตัวมาตรวจหาเชื้อโควิด-19 และทําการสอบสวนโรคต่อไป โดยจะไม่เสียค่าใช้จ่าย และสําหรับผู้ที่ไม่ได้ใช้แพลตฟอร์มไทยชนะ แต่เดินทางไปยังสถานที่และช่วงเวลาดังกล่าว ขอให้เข้ามารายงานตัวกับกรมควบคุมโรค สายด่วน 1422 เพื่อเข้าสู่กระบวนการคัดกรองได้อย่างทันการณ์” นพ.พลวรรธน์กล่าว
ขณะเดียวกัน ทีมสอบสวนโรคยังพบว่า ทีมลูกเรือนี้ได้ออกจากโรงแรมไปยังสถานที่บางแห่งใน จ.ระยอง ซึ่งทีมจะสอบสวนโรคในพื้นที่สัมผัสทุกแห่งที่กลุ่มนี้เดินทางไป เบื้องต้นได้ทราบจุดเสี่ยงในพื้นที่ จ.ระยอง ได้แก่โรงแรม ห้าง ซึ่งมีการลงพื้นที่เพื่อตรวจสอบเรื่องดังกล่าวแล้ว
**************
รัฐบาลไทย-ข่าวทำเนียบรัฐบาล-รมว.กก.ลงพื้นที่ร่วมกับคณะรัฐมนตรี นำโดย พลเอกประยุทธ์ จันทร์โอชา นายกรัฐมนตรี ลงพื้นที่ จ ลำปาง และประชุม ครม.สัญจร อย่างเป็นทา
วันพฤหัสบดีที่ 14 กุมภาพันธ์ 2562
รมว.กก.ลงพื้นที่ร่วมกับคณะรัฐมนตรี นําโดย พลเอกประยุทธ์ จันทร์โอชา นายกรัฐมนตรี ลงพื้นที่ จ ลําปาง และประชุม ครม.สัญจร อย่างเป็นทา
รมว.กก. ลงพื้นที่ร่วมกับคณะรัฐมนตรี นําโดย พลเอกประยุทธ์ จันทร์โอชา นายกรัฐมนตรีจ.ลําปาง และประชุมคณะรัฐมนตรีอย่างเป็นทางการนอกสถานที่ ครั้งที่ 1/2562
วันที่15มกราคม2562นายวี​ระ​ศักดิ์​ โค​วสุ​รัตน์ ​รัฐมนตรี​ว่าการ​กระทรวง​การ​ท่องเที่ยว​และ​กีฬา​ ลงพื้นที่ร่วมกับคณะรัฐมนตรี​ นําโดยพลเอก​ประยุทธ์​ จันทร์​โอชา​ นายก​รัฐมนตรี​ตรวจราชการ​จังหวัดลําปาง และ​ประชุมคณะรัฐมนตรี​อย่าง​เป็นทางการ​นอกสถานที่ ครั้ที่1/2562
ณ ห้องประชุม​นารีอินทนนท์ ชั้น5อาคารบริการวิชาการ มหาวิทยาลัย​ราชภัฏ​ลําปาง
ช่วงเช้า เวลา08.50น. ณ ห้องประชุมนารีอินทนนท์ ชั้น5อาคารบริการวิชาการ มหาวิทยาลัยราชภัฏลําปาง นายวี​ระ​ศักดิ์​ โค​วสุ​รัตน์​ รัฐมนตรี​ว่าการ​กระทรวง​การ​ท่องเที่ยว​และ​กีฬา เข้าร่วมการประชุมคณะรัฐมนตรี​อย่าง​เป็นทางการ​นอก​สถานที่​ ครั้ง​ที่​1​/2562โดยมี พลเอกประยุทธ์ จันทร์โอชา นายกรัฐมนตรี เป็นประธานการประชุม
ช่วงบาย เวลา14.30น. นาย​วี​ระ​ศักดิ์​ โค​วสุ​รัตน์​รัฐมนตรีว่าการ​กระทรวง​การ​ท่องเที่ยว​และ​กีฬา​ ร่วมเยี่ยมชมการจัดการเรียนการสอนของโรงเรียน​อนุบาล​แม่เมาะ​ อําเภอแม่เมาะ จังหวัดลําปาง ซึ่งได้รับการคัดเลือกให้เข้าร่วมโครงการ1ตําบล1โรงเรียนคุณภาพตามนโยบายรัฐบาล ทั้งนี้ โรงเรียนอนุบาลแม่เมาะ เป็นโรงเรียนที่มุ่งพัฒนาการจัดการศึกษาเข้าสู่มาตรฐานสากล มีความรู้พื้นฐานทางวิชาการ สรรค์สร้างให้นักเรียนก้าวทันเทคโนโลยี คิดเป็น ทําเป็น แก้ปัญหาได้ ตามหลักปรัชญาของเศรษฐกิจพอเพียง มีคุณธรรม จริยธรรม เป็นโรงเรียนของชุมชน เพื่อชุมชน และให้บริการชุมชน ทําให้โรงเรียนได้รับความร่วมมือจากชุมชนเป็นอย่างดี จากนั้นเดินทางต่อไปยังวัดพระธาตุลําปางหลวง อําเภอ​เกาะคา จังหวัดลําปาง เข้าสักการะพระธาตุลําปางหลวง เพื่อความเป็นสิริมงคลวัดพระธาตุลําปางหลวงนี้ถือเป็นวัดสําคัญประจําจังหวัดลําปาง ภายในประดิษฐาน​พระเจ้าล้านทอง พระพุทธรูป​ที่งดงามที่สุดของเมืองลําปาง เป็นที่เคารพของชาวลําปาง เสร็จแล้วได้เข้ากราบนมัสการ พระครูพิธานนพกิจ ฐานทตฺโต เจ้าอาวาส และเข้าร่วมพิธีผูกข้อไม้ข้อมือจากผู้เฒ่าผู้แก่ในพื้นที่ เพื่อความเป็นสิริมงคลจากนั้น​ได้พบปะประชาชน​ที่มารอรับบริเวณประตูหน้าทางขึ้นพระธาตุ​ลําปาง​หลวง​ก่อนเดินทางกลับกรุงเทพมหานคร ​พร้อมคณะรัฐมนตรี​
รัฐบาลไทย-ข่าวทำเนียบรัฐบาล-กระทรวงดิจิทัลฯ จัดประชุมหารือแลกเปลี่ยนความคิดเห็น “Digital Government กรณีตัวอย่างจาก Estonia และ Singapore” หวังขับเคลื่อนการเปลี่ยนแปลงสู่รัฐบาลดิจิทัล
วันศุกร์ที่ 28 ธันวาคม 2561
กระทรวงดิจิทัลฯ จัดประชุมหารือแลกเปลี่ยนความคิดเห็น “Digital Government กรณีตัวอย่างจาก Estonia และ Singapore” หวังขับเคลื่อนการเปลี่ยนแปลงสู่รัฐบาลดิจิทัล
กระทรวงดิจิทัลฯ
นางอังคณา วงษ์ประเสริฐ ที่ปรึกษาด้านการสื่อสาร กระทรวงดิจิทัลเพื่อเศรษฐกิจและสังคม เป็นประธานเปิดการประชุมหารือแลกเปลี่ยนความคิดเห็น เรื่อง “Digital Government กรณีตัวอย่างจาก Estonia และ Singapore” ณ ศูนย์ประชุมวายุภักษ์ โรงแรมเซ็นทรา ศูนย์ราชการและคอนเวนชันเซ็นเตอร์ แจ้งวัฒนะ กรุงเทพฯ เมื่อวันที่ 27 ธันวาคม 2561 ซึ่งในปัจจุบัน รัฐบาลได้ให้ความสําคัญในการนําแผนพัฒนาดิจิทัลเพื่อเศรษฐกิจและสังคมของประเทศไทยไปสู่การปฏิบัติอย่างเป็นรูปธรรม โดยกําหนดเป้าหมายให้ประเทศไทยต้องพัฒนาโครงสร้างพื้นฐานดิจิทัลที่ทันสมัยเพื่อยกระดับสู่การเป็นรัฐบาลดิจิทัลที่มีการบูรณาการระหว่างหน่วยงาน มีการทํางานแบบอัจฉริยะ ให้บริการโดยมีประชาชนเป็นศูนย์กลาง และขับเคลื่อนให้เกิดการเปลี่ยนแปลงบนพื้นฐานของการบูรณาการเชื่อมโยงข้อมูล และการดําเนินงานร่วมกันระหว่างหน่วยงาน รวมทั้งขับเคลื่อนการเปลี่ยนแปลงสู่รัฐบาลดิจิทัลในทุกระดับของบุคลากรภาครัฐ และการเปลี่ยนแปลงองค์กรในขั้นตอนการทํางาน เทคโนโลยี และกฎระเบียบ ซึ่งถือเป็นองค์ประกอบสําคัญของ Digital Government Service เช่นเดียวกัน ในภาคประชาชนจะสามารถนําข้อมูลจากศูนย์ข้อมูลเปิดภาครัฐ ให้ทุกคนสามารถเข้ามาอ่านข้อมูลผ่านโปรแกรม Visualization ซึ่งเป็นการเข้าถึงข้อมูลได้ง่ายขึ้น ส่วนในภาคธุรกิจ ได้นําเทคโนโลยีดิจิทัลมาใช้ทางด้าน Doing Business เพื่อก้าวสู่ One stop service อย่างแท้จริงมากขึ้น
**********************
รัฐบาลไทย-ข่าวทำเนียบรัฐบาล-ทส. โดย ทช. เปิดเวทีระดับชาติ ระดมสมอง แลกเปลี่ยนความรู้ “เครือข่ายภาคีเพื่อการบริหารจัดการทรัพยากรทางทะเลและชายฝั่งแบบมีส่วนร่วม”
วันจันทร์ที่ 22 มกราคม 2561
ทส. โดย ทช. เปิดเวทีระดับชาติ ระดมสมอง แลกเปลี่ยนความรู้ “เครือข่ายภาคีเพื่อการบริหารจัดการทรัพยากรทางทะเลและชายฝั่งแบบมีส่วนร่วม”
ทส. โดย ทช. เปิดเวทีระดับชาติ ระดมสมอง แลกเปลี่ยนความรู้ “เครือข่ายภาคีเพื่อการบริหารจัดการทรัพยากรทางทะเลและชายฝั่งแบบมีส่วนร่วม”
ทรัพยากรทางทะเลและชายฝั่งเป็นหนึ่งในทรัพยากรที่สําคัญและมีคุณค่าอย่างยิ่ง เป็นทั้งแหล่งสร้างอาหาร แหล่งท่องเที่ยว และเส้นทางคมนาคม ที่ล้วนแล้วแต่สามารถสร้างรายได้ให้กับประเทศได้อย่างมหาศาล แต่ในช่วงหลายปีที่ผ่านมา พบว่ามีการใช้ประโยชน์จากทรัพยากรทางทะเลและชายฝั่งอย่างผิดวิธี เช่น การทิ้งขยะมูลฝอยลงในแหล่งน้ํา การทําประมงอย่างผิดวิธี ฯลฯ ทําให้ทรัพยากรถูกทําลายอย่างต่อเนื่องและรุนแรง
กระทรวงทรัพยากรธรรมชาติและสิ่งแวดล้อม โดย กรมทรัพยากรทางทะเลและชายฝั่ง จึงจัด “การประชุมเครือข่ายภาคีเพื่อการบริหารจัดการทรัพยากรทางทะเลและชายฝั่งแบบมีส่วนร่วม” ขึ้น เพื่อส่งเสริมเครือข่ายภาคีการอนุรักษ์ทรัพยากรทางทะเลและชายฝั่งระดับประเทศ ให้เกิดการแลกเปลี่ยนข้อมูลข่าวสาร สร้างเวทีการสื่อสารร่วมเพื่อพัฒนาข้อมูลความรู้ในทางนโยบาย ระเบียบ กฎหมาย ข้อมูลระดับพื้นที่ สภาพระบบนิเวศแหล่งทรัพยากรการจัดการทรัพยากรในท้องถิ่นของชุมชน เป็นฐานข้อมูลสําหรับพัฒนาระบบการบริหารจัดการทรัพยากรทางทะเลและชายฝั่งอย่างยั่งยืน การแลกเปลี่ยนองค์ความรู้ ประสบการณ์ และบุคลากร เพื่อพัฒนาความรู้ แนวคิดร่วมในการบริหารจัดการทรัพยากรทางทะเลและชายฝั่งอันจะส่งผลให้เกิดประสิทธิภาพในการบริหารจัดการทรัพยากรทางทะเลและชายฝั่งรวมทั้งป่าชายเลนของประเทศ และความเข้มแข็งของเครือข่ายภาคี โดยผนึกกําลัง ภาคประชาชน องค์กรภาครัฐ ภาคเอกชน และท้องถิ่น เข้ามามีส่วนร่วมในการดูแลรักษาทรัพยากร ซึ่งเป็นไปตามนโยบายของรัฐบาลที่ต้องการให้ภาคประชาชนเข้ามามีส่วนร่วมในการบริหารจัดการทรัพยากรของประเทศ
ทั้งนี้ การประชุมดังกล่าว จะจัดขึ้นทั้งหมด ๓ ครั้ง ที่จังหวัดระยอง จังหวัดสุราษฎร์ธานี และจังหวัดตรัง โดยในการประชุมครั้งนี้ มีขึ้นระหว่างวันที่ ๒๐ - ๒๑ มกราคม ๒๕๖๑ณ โรงแรม สตาร์ คอนเวนชั่น ระยอง ซึ่งได้รับเกียรติจาก พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานในพิธีเปิดการประชุม พร้อมด้วยกรรมการผู้ทรงคุณวุฒิแห่งชาติ กรรมการผู้ทรงคุณวุฒิระดับจังหวัด และเครือข่ายภาคีทรัพยากรทางทะเลและชายฝั่ง ๑๑ จังหวัด จาก ๒๔ จังหวัดทะเลชายฝั่ง ประกอบด้วย ๑.ตราด ๒.จันทบุรี ๓.ระยอง ๔.ชลบุรี ๕.ฉะเชิงเทรา ๖.สมุทรปราการ ๗.กรุงเทพมหานคร ๘.สมุทรสาคร ๙.สมุทรสงคราม ๑๐.เพชรบุรี และ ๑๑.ประจวบคีรีขันธ์ พร้อมทั้งผู้แทนหน่วยงานและองค์กรที่เกี่ยวข้อง เข้าร่วมกว่า ๕๐๐ คน
รัฐบาลไทย-ข่าวทำเนียบรัฐบาล-พม. ช่วยเหลือแล้ว ตา ยาย พร้อมหลาน 2 คน ไม่ได้เรียนหนังสือ อาศัยใต้สะพานแถวตลาดน้ำพันท้ายนรสิงห์ จ.สมุทรสาคร
วันจันทร์ที่ 18 พฤษภาคม 2563
พม. ช่วยเหลือแล้ว ตา ยาย พร้อมหลาน 2 คน ไม่ได้เรียนหนังสือ อาศัยใต้สะพานแถวตลาดน้ําพันท้ายนรสิงห์ จ.สมุทรสาคร
พม. ช่วยเหลือแล้ว ตา ยาย พร้อมหลาน 2 คน ไม่ได้เรียนหนังสือ อาศัยใต้สะพานแถวตลาดน้ําพันท้ายนรสิงห์ จ.สมุทรสาคร
เมื่อวันที่ 15 พ.ค. 63 เวลา 18.00 น. ที่กระทรวงการพัฒนาสังคมและความมั่นคงของมนุษย์ สะพานขาว ถ.กรุงเกษม กทม. นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า จากกรณีพบครอบครัวหนึ่งอาศัยอยู่ใต้สะพานย่านตลาดน้ําพันท้ายนรสิงห์ จ.สมุทรสาคร เป็นบ้านสําหรับหลับนอน ซึ่งมีผู้สูงอายุอาศัยอยู่ด้วยกัน 2 คน พร้อมหลาน อีก 2 คน โดยผู้เป็นแม่ได้ออกจากใต้สะพานแล้วหลายเดือน นั้น กระทรวง พม. โดยทีม One Home พม. จังหวัดสมุทรสาคร ประกอบด้วย สํานักงานพัฒนาสังคมและความมั่นคงของมนุษย์จังหวัดสมุทรสาคร และบ้านพักเด็กและครอบครัวจังหวัดสมุทรสาคร พร้อมด้วยหน่วยงานที่เกี่ยวข้อง ได้ลงพื้นที่เยี่ยมครอบครัวดังกล่าวเรียบร้อยแล้ว เมื่อวันที่ 14 พฤษภาคม ที่ผ่านมา โดยได้ตรวจสอบข้อเท็จจริงและประเมินทางสังคมเพื่อให้ความช่วยเหลือต่างๆ พบว่า ครอบครัวดังกล่าวอาศัยอยู่ด้วยกันทั้งหมด 4 คน ประกอบด้วยผู้เป็นตา ยาย และหลาน 2 คน ที่ไม่ได้เรียนหนังสือ
นายปรเมธี กล่าวต่อไปว่า ทั้งนี้ กระทรวง พม. และหน่วยงานที่เกี่ยวข้องได้บูรณาการความช่วยเหลือครอบครัวดังกล่าว โดยทาง อบต.พันท้ายนรสิงห์ ได้ดูแลช่วยเหลือครอบครัวผู้สูงอายุมาโดยตลอด ตั้งแต่เรื่องการติดตามเรื่องเบี้ยยังชีพผู้สูงอายุ การให้ข้าวสารอาหารแห้งทุกเดือน พร้อมทั้งจะสร้างบ้านในที่ใหม่ แต่ทางด้านผู้เป็นตา ไม่ต้องการย้ายออกจากใต้สะพาน เนื่องจากต้องการอยู่ใกล้คลอง ซึ่งต่อไปจะได้ประสานญาติที่มีที่ดิน เพื่อจะใช้เป็นพื้นที่ในการสร้างบ้านใหม่ อีกทั้งจะได้พิจารณาของบประมาณในการก่อสร้างบ้านจากมูลนิธิพันท้านนรสิงห์ สําหรับหลานทั้ง 2 คน ทางบ้านพักเด็กและครอบครัวจังหวัดสมุทรสาคร จะให้การดูแลช่วยเหลือด้านต่างๆ โดยเฉพาะเรื่องการศึกษาในระยะยาวต่อไป รวมทั้งการรับเข้าไว้ในความดูแล เพื่อให้มีความเป็นอยู่และคุณภาพชีวิตที่ดีขึ้น นอกจากนี้ ยังได้มอบข้าวสาร อาหารแห้ง และนมเพื่อบรรเทาความเดือดร้อนในเบื้องต้น
นายปรเมธี กล่าวเพิ่มเติมว่า ทางทีม One Home พม. จังหวัดสมุทรสาคร ได้ประสานหน่วยงานที่เกี่ยวข้อง เพื่อติดตามหาญาติของเด็กทั้งสองคน จนกระทั่งได้พบกับพี่สาวจึงทราบว่า พี่สาวจะคอยมาดูแลและส่งเงินให้สัปดาห์ละครั้ง และยังประสงค์ให้ตา ยาย และน้องทั้ง 2 คน เข้ารับการคุ้มครองสวัสดิภาพที่บ้านพักเด็กฯ แต่ต้องสอบถามไปยังมารดาก่อน ซึ่งขณะนี้ อยู่ระหว่างการติดตามหามารดาเด็กเพื่อให้ความยินยอม สําหรับแผนการช่วยเหลือในระยะต่อไป ทางทีม One Home พม. จังหวัดสมุทรสาคร มีแผนจะรับตัวผู้เป็นตา ยาย และเด็ก 2 คน เข้าอยู่ในความคุ้มครองสวัสดิภาพชั่วคราวระหว่างรอการจัดหาที่อยู่อาศัยใหม่ ทั้งนี้ หากประชาชนประสบปัญหาทางสังคม อยู่ในภาวะยากลําบาก หรือพบเห็นผู้ที่ต้องการความช่วยเหลือ สามารถโทรแจ้ง ศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง ซึ่งกระทรวง พม. พร้อมให้คําปรึกษาและดําเนินการช่วยเหลืออย่างเต็มที่